尹瑾

尹瑾（），字崑潤，號莞石，廣東廣州府東莞縣人，軍籍，明朝政治人物。

 生平 
嘉靖四十三年（1564年）甲子科廣東鄉試第五十二名舉人，隆慶五年（1571年）中式辛未科會試第七十名，三甲第二百四十七名進士。戶部觀政，授漳州府推官，萬曆五年（1577年）閏八月升工科給事中，論劾兵部尚書王崇古，使其致仕，巡視河工，八年（1580年）二月升工科右給事中，九年（1581年）二月升兵科左給事中，十年（1582年）三月升吏科都給事中，同年十二月升南京太僕寺少卿，十四年（1586年）引疾致仕歸里，二十三年（1595年）卒於家。趙志皋《太仆寺少卿莞石尹公墓志》：公庚寅年正月初四终，官至南京太仆寺少卿。皋以交善且故寮义至笃也，为之铭其墓曰：于戏！大业甫新，哲人遽陨。明嘉靖甲子，公领乡荐。隆庆辛未登进士。初授漳州府推官，丁丑选授工科给事中，庚辰转本科右给事中，辛巳转兵科左给事中，壬午转吏科都给事中，寻迁南京太仆寺少卿。 公之初任也，时有二十八将贼劫赀财钜万，每以厚贿几免。公至，遂以三千金污之。公厉声却之，鞫如律，漳人服其廉。韩照磨公出，卫舍被穴垣，盗俸金百两，人莫能辩。公亲诣，知是内盗。果然，贼苦不服。公密唤其父，谕以利害，竟索得之，漳人服其明。屡署郡邑，不受馈遗，不取羡余，不官价勒买一物，不杖毙一人。比内召，行李萧然。郡士民立祠思之。其督河工也，旦暮胼胝，河用安流。仍有《善后疏》，至今用之。其上疏也，正色壁立，动数十上，大要在养主德、纠官邪、敷钱谷、饬戎马、慎边境、豫海防、谨盐法、修河工、考典仪、正律令、开言路、杜倖佞、饬水寨、超贫民，皆经世之要务也。其经纶之大，有如此者！其慎交也，中贵人张宏者，同省新宁人，最倖，欲求亲附，传言曰：“尹掌科官，居要路，奏辞清亮，为吾广生色，每欲申意而未可径通。”公应曰：“张司礼左右贵显，余为言官，不可交结近侍，自犯明禁。”张衔之。其无私交，有如此者！其册封也，则秦王馈百金不受。顺道归省，遇龙川令以赇拟戍不协，例则为直之，其子候于泰和，谢三百金，却之。至吉安吉水，餽之再三，固却之而止。凡皆常情，所难其终守清白有如此者！后因抗疏救郭惟贤，望风者遂以郭之故阴中之，以粹行仅罚俸。乃治河之功则屡受赏而公喜愠不形也。夫公五任皆获荣封，人以为际遇之奇，其实德政之报云。无何，得告归。日训子弟，置产均分弟妹，无私藏。平居手不释卷，其学宗仰白沙先生，而所深交则何公古林、庞公弼唐也。处乡则疏免贫民船本，申饬寨务，救盐商，处澳夷，赈贫民，免夫役，乡人咸颂德焉。限满起用，未至，遘疾而归，遂易箦。公讳瑾，字崑润，生于嘉靖丙申，享年五十有五。生男三，曰朝锐，邑庠生；曰朝链，国学生；曰朝錝，邑庠生。以万历二十年壬辰正月念一日葬于鸡心岭，戌乾向之原。公历官四品，清约如儒生，其淡泊明志有如此者。

 著作 
著有《莞石集》。

 家族 
曾祖尹重，審理正；祖父尹保衡，壽官；父尹思問。母黃氏。慈侍下。弟尹璣、尹璒。

参考文献

J
Category:東莞人
Category:軍籍進士
Category:明朝戶部觀政
Category:明朝漳州府推官
Category:明朝工科給事中
Category:明朝工科右給事中
Category:明朝兵科左給事中
Category:明朝吏科都給事中
Category:南京太僕寺少卿